19α. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 6993 της 17 Ιαν./14 Μαρτ. 1961  (ΦΕΚ Β' 83) Περί εφαρμογής της από 30 Αυγ. 1960 Εθνικής Γενικής Συλλογικής Συμβάσεως Εργασίας "περί αυξήσεως των κατωτάτων ορίων ημερομισθίων των εργατών, εργατριών κλπ. απάσης της χώρας" επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων. Έχοντες υπ' όψιν : 1.Το άρθρ. 3 του από 8/13 Μαϊου 1957 Β.Δ/τος "περί ορισμού και διαρθρώσεως θέσεων προσωπικού των κατά το Ν.Δ. 3620/1956 Νομαρχιακών Ταμείων". 2.Το υπ' αριθ. 495 από 25.6.1960 Β.Δ./γμα «περί τροποποιήσεως του από 8/13.5.1957 Β.Δ/τος». 3.Την υπ' αριθ. 1178 από 20.6.57 πράξιν του Υπουργικού Συμβουλίου, δι' ης παρεσχέθη η έγκρισις περί προσλήψεως παρ' εκάστω Νομαρχιακώ Ταμείω, του εν τοις ως άνω Β.Δ/σι, οριζομένου προσωπικού, επί σχέσει εργασίας ιδιωτικού δικαίου. 4.Την υπ' αριθ.48171 από 21.9.1957 κοινήν απόφασιν των Υπουργών Εσωτερικών και Οικονομικών "περί καθορισμού των όρων προσλήψεως και των αποδοχών του κατά άρθρ. 3 του από 8/13.5.1957 Β.Δ/τος επί συμβάσει εργασίας ιδιωτικού δικαίου προσωπικού των Νομαρχιακών Ταμείων" δημοσιευθείσαν εις ΦΕΚ 272/1957 (τεύχος Β'). 5.Την από 30 Αυγ. 1960 Εθνικήν Συλλογικήν Σύμβασιν Εργασίας "περί αυξήσεως των κατωτάτων ορίων ημερομισθίων των εργατών, εργατριών κλπ. απάσης της χώρας" δημοσιευθείσαν εις το υπ' αριθ. 397 (τεύχος β') της 7.9.1960 ΦΕΚ. 6.Την υπ' αριθ. 58200/11680 από 6.9.60 απόφασιν του επί της Εργασίας Υπουργού "περί δημοσιεύσεως διά της Εφημερίδος της Κυβερνήσεως της προμνησθείσης Εθνικής Γενικής Συλλογικής Συμβάσεως Εργασίας». 7.Την υπ' αριθ. 294148, Ρόνεο 202 από 3.11.60 εγκύκλιον του Υπουργείου Οικονομικών "περί του καθορισμού των κατωτάτων ημερομισθίων εργατών και εργατριών". 8.Ότι συμφώνως τη προμνησθείση υπ' αριθ. 48171 από 21.9.1957 κοινή αποφάσει, διά την εφαρμογήν της εν λόγω από 30 Αυγ. 1960 Εθνικής Γενικής Συλλογικής Συμβάσεως Εργασίας επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων" απαιτείται προηγουμένως έγκρισις ημών, αποφασίζομεν : Εγκρίνονομεν την από της ισχύος αυτής (1ην Σεπτ. 1960) εφαρμογήν της από 30 Αυγ. 1960 Εθνικής Γενικής Συλλογικής Συμβάσεως Εργασίας "περί αυξήσεως των γενικών κατωτάτων ορίων ημερομισθίων των εργατών, εργατριών και μαθητευομένων" επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, του οριζομένου εις τα προμνησθέντα Β.Δ/τα. Η παρούσα δημοσιευθήτω διά της Εφημερίδος της Κυβερνήσεως.

[Source: greek_legal_code_raptarchis | Tokens: 2252]